ร้าน supanniga eating room สาขาท่าเตียน

ร้านอาหารไทย modern ที่คงความต้นตำรับทางเมนูเอาไว้ ร้านสวยมาก ถึงจะเป็นร้านเล็กๆแต่บรรยากาศชนะเลิศไปเลย ติดริมแม่น้ำเจ้าพระยา เห็นวิววัดอรุณ แต่เนื่องจากวันที่ไปฝนตก ชั้นสองส่วน rooftop จึงปิดให้บริการ แต่บรรยากาศภายในก็ยังดีอยู่ดี

พนักงานที่นี่น่าชื่นชมมาก บริการดี มี service mind แนะนำอาหารและเครื่องดื่มดีมาก

เริ่มที่อาหารกันก่อนดีกว่า

1.หมูแดดเดียว

หมูแดดเดียวทอดมาแบบกรอบมากๆ โรยมาด้วยกระเทียมเจียวและใบมะกรูดทอด ปรุงมาดี แห้งๆเค็มๆเหมาะกับเป็นอาหารเรียกน้ำย่อยที่ดีมากๆ

2.ยำเนื้อลาย

เมนูนี้ชนะไปเลย เนื้อลวกมาดีมาก กำลังนุ่ม และเนื้อคุณภาพก็ดีมากด้วย น้ำยำไม่จัดมาก คนไม่กินเผ็ดน่่จะยังพอกินได้ ส่วนตัวคิดว่าน้ำยำชูรสของเนื้อได้ดี ทำให้กลมกล่องและนัวมากๆ

ต่อไปที่เครื่องดื่ม

1.kiwi greentea mojito

น้ำกีวี่บดใส่ base ชาเขียว ตอนชิมจริงๆไม่ค่อยได้รสชาเขียวเท่าไร เหมือนได้แต่รสน้ำกีวี่ แต่ก็หอมๆดีตามมาตรฐาน

2.หนุมานคลุกฝุ่น

เมนูนี้แปลกใหม่มาก เป็นกาแฟ coldbrew ผมใส่น้ำหวานสมุนไพรเหมือนน้ำจับเลี้ยงหรืออะไรสักอย่าง โรยด้วยขนุนอบแห้งแล้ว top ด้วยกล้วยตาก

หน้าตาดูดีมาก ชิมเข้าไปจะขมๆหน่อย แนะนำให้คนโดยเอากล้วยตากลงไปคนตัวกสแฟจะทำให้รสกลมกล่อมขึ้น รู้สึกเป็นเมนูที่สนุกดี มีไอเดียดีมาก

ใครสนใจมาแวะทานได้ที่ท่าเตียน ฝั่งตรงข้ามวัด ปักแมพแล้วตามได้เลย แมพปักตรงจ้า